Rata inflației a crescut la 5,3%. Produsele cu cele mai mari scumpiri.
Rata anuală a inflaţiei în luna august 2021, comparativ cu luna august 2020, este de 5,3%. Rata inflaţiei de la începutul anului (august 2021 comparativ cu decembrie 2020) este 4,7%, anunţă Institutul Naţional de Statistică.
Rata anuală a inflaţiei a continuat să crească în luna august marcând o evoluţie de plus 5,3% faţă de perioada similară a anului trecut, în timp ce faţă de luna iulie 2021 preţurile s-au majorat cu doar 0,2%, arată datele publicate vineri de INS.În luna iulie 2021, rata anuală a inflaţiei a fost de 5%, iar în iunie de 3,94%.Cele mai mari creşteri de preţ în ultimele 12 luni au fost la mărfuri nealimentare, cu 7,9%, în timp ce serviciile s-au scumpit cu 2,9% iar alimentele cu 2,7%.De la începutul anului (august 2021 comparativ cu decembrie 2020), rata inflaţiei este 4,7%. Rata medie a preţurilor de consum în ultimele 12 luni (septembrie 2020 – august 2021) faţă de precedentele 12 luni (septembrie 2019 – august 2020) este 3,3%.Datele INS arată că cele mai mari creşteri de preţ, faţă de august 2020, au fost înregistrate la energie electrică (24,6%), gaze (20,5%), combustibili (14,1%). Din categoria produselor alimentare majorări esenţiale au fost consemnate le ulei comestibil (21,2%), carne de peşte (6,1%), brânză (5,2%), pâine (4,8%),La polul opus, biletele de avion s-au ieftinit cu 13,1%, iar cartofii cu 31,3%.Indicele armonizat al preţurilor de consum în luna august 2021 comparativ cu luna iulie 2021 este 100,18%, Rata anuală a inflaţiei în luna august 2021 comparativ cu luna august 2020 calculată pe baza indicelui armonizat al preţurilor de consum (IAPC) este 4,0%, iar rata medie a preţurilor de consum în ultimele 12 luni (septembrie 2020 – august 2021) faţă de precedentele 12 luni (septembrie 2019 – august 2020) determinată pe baza IAPC este 2,6%.BNR a majorat puternic prognoza privind inflaţia, la 5,6% la finele lui 2021, de la 4,1% cât estima în luna mai, şi la 3,4% în decembrie 2022, un plus de 0,4 puncte, potrivit Raportului privind inflaţia prezentat în luna august de Mugur Isărescu, guvenatorul băncii centrale.Principalele cauze ale evoluţiei inflaţiei în acest an sunt preţurile în creştere ale produselor energetice, respectiv preţul enegiei electrice, al gazelor şi al combustibililor. Potrivit BNR, impactul acestui sector în totalul inflaţiei este de 2,7 puncte procentuale la finele lui 2021, din care 1,6 puncte impactul preţurilor la energie, şi 0,3 puncte în 2022.